વિ. સં. ૧૨૯૬માં જોધપુરના રાઠોડ વંશના રાજા રાવસિંહે શ્રીમાળનગરમાંથી યવનોને હટાવી ફરીથી હિંદુ શાસન સુદ્રઢ કર્યું. તેમણે નગરના મધ્યભાગ અને દક્ષિણભાગમાં આવેલાં લક્ષ્મીજીનાં બે મંદિરોનો જીર્ણોધ્ધાર પણ કરાવ્યો. તે સમયે રાજાએ શાલીગ્રામ શિલા સાથે લક્ષ્મીજીની પ્રતિમા ઉઠાવીને હોમાગ્નિની ચાર પરિક્રમા કરી હતી. તેથી તે સમયે ઘોષણા કરવામાં આવી હતી કે હવેથી સમગ્ર રાજ્યમાં લગ્ન સમયે કન્યાને ઉઠાવીને અગ્નિની ચાર પ્રદક્ષિણા કરવામાં આવશે. તે પછી શ્રીમાળી બ્રાહ્મણોમાં લગ્ન સમયે કન્યાને ઉઠાવીને અગ્નિની ચાર પ્રદક્ષિણા કરવાનો રીવાજ અમલમાં આવ્યો, જે લક્ષ્મીફેરા તરીકે ઓળખાય છે.